CELEX: 32013R0105
Language: sl
Date: 2013-02-04 00:00:00
Title: Izvedbena uredba Komisije (EU) št. 105/2013 z dne 4. februarja 2013 o spremembi Izvedbene uredbe (EU) št. 371/2011 glede imena imetnika dovoljenja za natrijev dimetilglicin  Besedilo velja za EGP

5.2.2013   
            
            
               SL
            
            
               Uradni list Evropske unije
            
            
               L 34/15
            
         IZVEDBENA UREDBA KOMISIJE (EU) št. 105/2013
   z dne 4. februarja 2013
   o spremembi Izvedbene uredbe (EU) št. 371/2011 glede imena imetnika dovoljenja za natrijev dimetilglicin
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
   ob upoštevanju naslednjega:
   
               (1)
            
            
               Družba Taminco N.V. je v skladu s členom 13(3) Uredbe (ES) št. 1831/2003 vložila vlogo s predlogom za spremembo imena imetnika dovoljenja iz Izvedbene uredbe Komisije (EU) št. 371/2011 (2) o izdaji dovoljenja za natrijev dimetilglicin, ki spada v kategorijo dodatkov „zootehnični dodatki“ in funkcionalno skupino „drugi zootehnični dodatki“, za deset let.
            
         
               (2)
            
            
               Vlagatelj trdi, da je s 1. oktobrom 2012 spremenil svojo pravno obliko v zasebno družbo z omejeno odgovornostjo. Vlagatelj je predložil ustrezne podatke, ki podpirajo njegovo zahtevo.
            
         
               (3)
            
            
               Predlagana sprememba pogojev dovoljenja je povsem upravnega značaja in ne vključuje nove ocene zadevnega dodatka. Evropska agencija za varnost hrane je bila obveščena o vlogi.
            
         
               (4)
            
            
               Da bi se vlagatelju omogočilo, da izkorišča svoje pravice trženja pod imenom Taminco BVBA, je treba spremeniti pogoje dovoljenja.
            
         
               (5)
            
            
               Izvedbeno uredbo (EU) št. 371/2011 bi bilo zato treba ustrezno spremeniti.
            
         
               (6)
            
            
               Ker ni varnostnih razlogov, ki bi zahtevali takojšnjo uporabo spremembe Izvedbene uredbe (EU) št. 371/2011, uvedene s to uredbo, je ustrezno zagotoviti prehodno obdobje, v katerem se lahko porabijo obstoječe zaloge.
            
         
               (7)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   V drugem stolpcu Priloge k Izvedbeni uredbi (EU) št. 371/2011 se besedna zveza „Taminco N.V.“ nadomesti s „Taminco BVBA“.
   Člen 2
   Obstoječe zaloge dodatka, ki so v skladu z določbami, ki so se uporabljale pred začetkom veljavnosti te uredbe, se lahko še naprej dajejo na trg in uporabljajo do porabe zalog.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. februarja 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 102, 16.4.2011, str. 6.